Na osnovu člana 46. stav (6) Zakona o izvršavanju Budžeta Unsko-sanskog kantona za 2026. godinu (,,Službeni glasnik Unsko-sanskog kantona", broj: 1/26) i Programa poticaja razvoja turizma za 2026. godinu, broj: 03-02-44-1179/2026 od 26.08.2026. godine Ministarstvo privrede objavljuje:

JAVNI POZIV
za odabir korisnika sredstava po Programu poticaja razvoja turizma za 2026. godinu po mjeri  ,,Jačanje konkurentnosti subjekata male privrede - 
PRAVNIH LICA koja obavljaju javni linijski prijevoz putnika"
I PREDMET JAVNOG POZIVA
Predmet Javnog poziva je prikupljanje prijava subjekata male privrede - pravnih lica koja obavljaju javni linijski prijevoz putnika, definisanih Zakonom o poticaju razvoja male privrede za refundiranje i sufinansiranje projekata  prihvatljivih troškova definisanih tačkom V ovog Javnog poziva.

II PRAVO UČEŠĆA
Pravo učešća imaju subjekti male privrede definisani Zakonom o poticaju razvoja male privrede (,,Službeni glasnik Unsko-sanskog kantona", broj: 05/26) – pravna lica (samostalno ili za poslovnu jedinicu) registrirani do 31.12.2025.  čija je osnovna djelatnost turističko-ugostiteljskog sektora, unutar dozvoljenih određenih područja po Klasifikaciji djelatnosti KD BiH 2010 („Službeni glasnik BiH“, broj: 47/10) definisanih članom 10. Programa poticaja razvoja turizma za 2026. godinu (u daljem tekstu: Program)
III USLOVI ZA DODJELU SREDSTAVA
Pravo na dodjelu poticajnih sredstava ostvaruju pravna lica definisana  tačkom II ovog Javnog poziva, a koja ispunjavaju sljedeće uslove:

a) da na osnovu Obavještenja o razvrstavanju prema klasifikaciji djelatnosti Zavoda za statistiku obavljaju registrovanu djelatnost unutar sljedećih područja/oblasti djelatnosti prema Klasifikaciji djelatnosti KD BiH 2010 („Službeni glasnik BiH“, broj: 47/10) na dan 31.12.2025. godine:

b) da su registrovani do 31.12.2025.godine i imaju sjedište na području Kantona;
c) imaju pozitivno poslovanje u 2025. godini;
d) da upošljavaju najmanje dva (2) radnika zaključno sa danom objave Javnog poziva; 

e) da osiguraju vlastito sufinansiranje u ukupnoj vrijednosti projekta minimalno 20 %;
f) da uredno izmiruju direktne poreze, doprinose za PIO/MIO i zdravstveno osiguranje i ostale naknade, prihode i takse (podnosioci prijava koji imaju sklopljen sporazum o servisiranju duga sa poreskim organima u Bosni i Hercegovini neće biti uzeti u razmatranje);

g) da uredno izmiruju indirektne poreze, ostale naknade, prihode i takse, ukoliko su u sistemu PDV-a;
h) da nije pokrenut ili okončan postupak stečaja ili likvidacije ili postupak gašenja, obustave ili ograničenja poslovne aktivnosti;

i) da se protiv lica ovlaštenog za zastupanje ne vodi krivični postupak i nije pravosnažno

osuđeno za prekršaj i/ili počinjenje krivičnog djela organiziranog kriminala, korupcije,

prevare ili pranja novca u skladu sa važećim propisima u BiH;

j) da imaju izmirene obaveze po osnovu uplate boravišne takse (subjekti koji pružaju usluge smještaja ili imaju registrovane poslovne jedinice koje pružaju usluge smještaja);

k) da su opravdali sredstva dodjeljena po bilo kojem programu Ministarstva u prethodne tri godine ili izvršili svoju obavezu obavezu povrata sredstava te o istom obavijestili Ministarstvo uz prilaganje dokaza o izvršenom povratu, a sve do dana zatvaranja ovog Javnog poziva. 
IV UKUPAN IZNOS RASPOLOŽIVIH SREDSTAVA I IZNOS KOJI SE DODJELJUJE
Sredstva za implementaciju obezbjeđena su u Budžetu Ministarstva na ekonomskom kodu 614500 FAP004 - ,,Subvencije privatnim preduzećima i poduzetnicima - oblast turizma" u ukupnom iznosu od 1.000.000,00 KM od čega raspoređenih za mjeru ,,Jačanje konkurentnosti subjekata male privrede - pravnih lica koja obavljaju javni linijski prijevoz putnika" iznos od 500.000,00 KM. 
Minimalni iznos sredstava za pravna lica po jednom korisniku iznosi 2.000,00 KM, a maksimalni 20.000,00 KM.
V NAMJENA UTROŠKA SREDSTAVA
Sredstva iz tačke IV ovog Javnog poziva namjenjena su za refundiranje sljedećih prihvatljivih troškova za vozila u vlasništvu: registracije vozila (police osiguranja, troškovi registracije vozila) od 01.01.2026. godine do dana objave Javnog poziva i sufinansiranje sljedećih prihvatljivih troškova za vozila u vlasništvu: registracija vozila, police osiguranja, servisiranje vozila (zamjena ulja i tečnosti za motor, filtera, kočionog sistema, klimatizacije i slično) i nabavku opreme (gume za vozilo: set zimskih i/ili ljetnih guma sa oznakom DOT 26). 
VI ROK ZA IMPLEMENTACIJU PROJEKTA 

Rok za implementaciju projekta je šest (6) mjeseci od dana potpisivanja Ugovora o dodjeli sredstava.

VII ZABRANA OTUĐENJA SREDSTAVA I PRESTANAK OBAVLJANJA DJELATNOSTI

Korisnici koji dobiju sredstva po Programu i ovom Javnom pozivu ne mogu prestati sa radom, niti smiju nabavljena sredstva i opremu prodati niti na bilo koji drugi način otuđiti u periodu od minimalno jedne godine od dana potpisivanja Ugovora o dodjeli sredstava, a u suprotnom su u obavezi vratiti dodjeljena sredstva u cjelokupnom iznosu.

VIII KRITERIJI ZA ODABIR KORISNIKA
Kriteriji za odabir korisnika su:

1. Broj zaposlenih,

2. Broj zaposlenih iz ciljnih skupina (žene, mladi do 35 godina i osobe sa invaliditetom)
3. Visina vlastitog učešća u ukupnoj vrijednosti projekta (minimalno 40%),
4. Stepen razvijenosti jedinice lokalne uprave u kojoj posluje subjekt male privrede ,

5. Broj vozila u vlasništvu,
6. Korištenje poticaja Ministarstva privrede u prethodne tri godine.
IX PRIJAVA PO JAVNOM POZIVU
Prijava na Javni poziv vrši se putem Prijavnog obrasca (Aneks PPL-I) koji se preuzima direktno sa web stranice Vlade Kantona www.vladausk.ba

HYPERLINK "http://." \h.
Pravna lica koja obavljaju javni linijski prijevoz putnika uz prijavu na Javni poziv obavezno dostavljaju: 

a) Izjavu o vlastitom učešću finansijskih sredstava za realizaciju projekta (vlastito učešće u ukupnoj vrijednosti projekta u iznosu od minimalno 20%-propisana i dostupna na web stranici Vlade Kantona www.vladausk.ba) (Aneks PPL-II – koji je sastavni dio ovog Programa), ovjerena pečatom podnosioca prijave i potpisana od strane ovlaštene osobe;

b) Original ili ovjerena kopija Aktualnog izvoda iz sudskog registra (ne stariji od tri mjeseca od dana objave Javnog poziva);

c) Ovjerena kopija Uvjerenja o poreznoj registraciji (ID broj) i Uvjerenja o poreznoj registraciji poslovne jedinice ukoliko se Prijavni obrazac podnosi za poslovnu jedinicu (ovjera ne starija od tri mjeseca od dana objave Javnog poziva); 
d) Ovjerena kopija Obavijesti o razvrstavanju subjekta prema djelatnosti usklađeno sa klasifikacijom djelatnsti KD BiH 2010  Federalni zavod za statistiku i Obavijesti o razvrstavanju dijela subjekta ukoliko se Prijavni obrazac podnosi za poslovnu jedinicu (ovjera ne starija od tri mjeseca od dana objave Javnog poziva); 
e) Original ili ovjerena kopija Uvjerenja od Porezne uprave o izmirenju direktnih poreza, ostalih naknada, prihoda i taksa, doprinosa za PIO/MIO i doprinosa za zdravstveno zdravstveno osiguranje za sve uposlene (ne starije od tri mjeseca od dana objave Javnog poziva); 
f) Original ili ovjerena kopija Uvjerenja o urednom izmirenju  indirektnih poreza ostalih naknada, prihoda i taksa od Uprave za indirektno oporezivanje (ukoliko je u sistemu PDV-a) (ne starije od tri mjeseca od dana objave Javnog poziva) ili Izjava podnosioca prijave da isti nije u sistemu PDV-a, potpisana i ovjerena od strane podnosioca prijave;

g) Kopija bilansa stanja i bilansa uspjeha za 2025. godinu sa pečatom prijema od strane Financijsko-informatičke agencije (FIA); 

h) Original ili ovjerena kopija potvrde izdane od strane Suda da se ne vodi stečajni ili likvidacioni postupak ne starija od tri mjeseca od dana podnošenja prijave;

i) Original ili ovjerena kopija Liste osiguranika izdana od strane Porezne uprave za pravno lice-osnovni subjekt, odnosno Liste osiguranika za poslovnu jedinicu ukoliko pravno lice aplicira za poslovnu jedinicu sa adresom sjedišta različitom od adrese sjedišta osnovnog subjekta (ne starija od 30 dana od dana objave Javnog poziva). Za poslovnu jedinicu na istoj adresi osnovnog subjekta dostavlja se uz Listu osiguranika osnovnog subjekta i Izjava o osiguranicima sa te Liste koji obavljaju poslove u poslovnoj jedinici (potpisana i ovjerena od strane podnosioca prijave);

j) Izjava podnosioca prijave o pripadnosti/nepripadnosti uposlenika sa Liste osiguranika ciljnim skupinama (žene, mladi do 35 godina i osobe sa invaliditetom), potpisana i ovjerena od strane podnosioca prijave (Aneks PPL-III – koji je sastavni dio ovog Programa);
k) Izjava da se protiv lica ovlaštenog za zastupanje ne vodi krivični postupak i nije pravosnažno osuđen za prekršaj i/ili počinjenje krivičnog djela organiziranog kriminala, korupcije, prevare ili pranja novca u skladu sa važećim propisima u BiH – propisana i dostupna na web stranici Vlade Kantona, ovjerena pečatom podnosioca prijave i potpisana od strane ovlaštene osobe, ovjerena i od strane nadležnog 
gradskog/općinskog organa ili notara (Aneks PPL-IV – koji je sastavni dio ovog Programa); 
l) Kopija dokumenta iz kojeg je vidljiv broj transakcijskog računa (ne može se mijenjati u proceduri dodjele sredstava) na koji će se sredstva doznačiti (ugovor, karton deponovanih potpisa, potvrda);

m) Ovjerena kopija jednog važećeg reda vožnje (općinske, gradske, kantonalne, federalne, međuentitetske ili međunarodne autobusne linije);

n) Za refundiranje: 
-Original ili ovjerena kopija računa uz obavezni fiskalni račun (ukoliko je izdavalac računa obveznik izdavanja fiskalnog računa), ne starijeg od 1.1.2026. godine do dana objave Javnog poziva, izdati od odgovarajućeg poslovnog subjekta koji ne spada u kategoriju povezanih lica sa podnosiocem prijave (isti vlasnik i/ili suvlasnik pravnog lica, vlasništvo i/ili suvlasništvo bračnog druga, i/ili srodnika u prvom koljenu, i/ili lica koja žive u istom domaćinstvu ili imaju međusobno povezane ili zajedničke investicije), kao dokaz troškova nabavke, a sve u funkciji osnovne djelatnosti; 

· Izvod iz banke o izvršenom plaćanju;

· Fotodokumentacija nabavljenog (podrazumijeva uslikati svaku nabavljenu stavku po dostavljenim računima – printana u boji na A4 papir – ovjerena na poleđini sa pečatom firme); 

· Pravdanje dijela sredstava koja se odnose na refundaciju troškova smatra se konačnim dostavljanjem dokumentacije tražene pri prijavi na Javni poziv za ovu kategoriju troškova i uključuje samo one troškove koji su kao takvi evidentirani u Ugovoru o dodjeli sredstava koji podnosilac prijave zaključuje s ovim Ministarstvom. Ovo Ministarstvo neće prihvatiti naknadne zahtjeve za refundaciju troškova;
o)  Za sufinansiranje 

-Ponuda ili predračun sa uključenom tehničkom specifikacijom troškova, izdana od odgovarajućeg poslovnog subjekta, za sve namjene utroška sredstava navedene u Prijavnom obrascu. Ponude ili predračuni sa uključenim tehničkim specifikacijama ne mogu biti od dobavljača koji spadaju u kategoriju povezanih lica sa podnosiocima prijava (isti vlasnik i/ili suvlasnik pravnog lica, vlasništvo i/ili suvlasništvo bračnog druga, i/ili srodnika u prvom koljenu, i/ili lica koja žive u istom domaćinstvu ili imaju međusobno povezane ili zajedničke investicije). Dostavljena ponuda ili predračun ne smiju biti stariji od dana objave Javnog poziva. Ukoliko se radi o ino ponudi ista mora biti prevedena, potpisana i ovjerena o strane sudskog tumača;

p) Izjava o primljenim pomoćima male vrijednosti (de minimis pomoć), potpisana i ovjerena pečatom podnosioca prijave (dostupna na web stranici Vlade Kantona www.vladausk.ba) (Aneks PPL-V – koji je sastavni dio ovog Programa);

q) Izjava o broju vozila u vlasništvu potpisana i ovjerena pečatom podnosioca prijave (dostupna na web stranici Vlade Kantona www.vladausk.ba) (Aneks PPL-VI – koji je sastavni dio ovog Programa).

Prijave koje ne sadrže kompletnu dokumentaciju koja se traži Javnim pozivom će biti odbačene kao nepotpune i neće biti predmet daljeg razmatranja.

Podnosioci prijava Pravna lica (ili poslovne jedinice, ukoliko pravno lice aplicira za poslovnu jedinicu) mogu podnijeti samo jednu prijavu - kao osnovni subjekt ili samo za poslovnu jedinicu.

Neblagovremene prijave neće se uzeti u razmatranje.

Podnosioci prijava mogu podnijeti samo jednu prijavu po jednoj mjeri iz ovog Programa, a u slučaju više prijava istog podnosioca sve prijave će biti odbačene kao neosnovane i neće biti predmet daljeg razmatranja. Također, prijava podnosioca koji je ostvario pravo na poticaj po Javnom pozivu ovog Ministarstva po Programu poticaja razvoja male privrede za 2026. godinu biti će odbačena.
X OBRADA PRIJAVA I IZBOR KORISNIKA
Za obradu prijava po Javnom pozivu za odabir korisnika sredstava po Programu poticaja razvoja turizma za 2026. godinu po mjeri „Jačanje konkurentnosti subjekata male privrede- pravna lica koja obavljaju javni linijski prijevoz putnika“ ministrica Ministarstva privrede (u daljem tekstu: Ministrica) Rješenjem imenuje Komisiju.
Komisija ima zadatak da u skladu sa kriterijama i procedurama utvrđenim Programom poticaja razvoja turizma za 2026. godinu i Javnim pozivom izvrši evaluaciju i bodovanje, sačini preliminarne rang liste korisnika sredstava (pravnih lica) i liste aplikanata (pravnih lica) čije su prijave neblagovremene, nepotpune i neosnovane, te iste dostavi Ministrici. Liste se objavljuju na web stranici Vlade Kantona: www.vladausk.ba.
Na objavljene liste subjekti male privrede, imaju pravo prigovora koji se podnosi Ministarstvu u pisanoj formi, u roku od osam (8) dana od dana objavljivanja listi na web stranici Vlade Kantona: www.vladausk.ba.

Nakon isteka roka za prigovor i nakon rješavanja po uloženim prigovorima u roku od 8 dana od dana isteka roka za podnošenje prigovora, Ministrica donosi Konačnu rang listu korisnika sredstava sa ukupnim brojem bodova i iznosom odobrenih poticajnih sredstava, na koje Vlada Kantona daje saglasnost i iste se objavljuje na web stranici Vlade Kantona.

XI NAČIN DOSTAVLJANJA PRIJAVA
Prijave sa potrebnom dokumentacijom dostavljaju se neposredno na protokol Vlade Kantona ili preporučeno putem pošte, na adresu: 
Ministarstvo privrede Unsko-sanskog kantona, Alije Đerzeleza 2, 77 000 Bihać,

sa naznakom:
Prijava po Javnom pozivu 

 „Jačanje konkurentnosti subjekata male privrede-pravna lica koja obavljaju javni linijski prijevoz putnika”
„NE OTVARAJ“

Rok za podnošenje prijava je 20 (dvadeset) dana od dana objave Javnog poziva.

Neblagovremene prijave koje su dostavljene nakon isteka roka određenog Javnim pozivom neće se uzeti u razmatranje i iste se ne vraćaju podnosiocima prijava.

XII IZVJEŠTAJ O UTROŠKU SREDSTAVA
Korisnici sredstava su dužni pravdati utrošak ukupnih sredstava (ukupna vrijednost projekta)  predviđenih za realizaciju projekta, kako vlastitih tako i dodijeljenih sredstava. Izuzetno, može se izvršiti izmjena utroška sredstava najviše u visini do 20 % ukupne vrijednosti dodijeljenih sredstava. 
Korisnici sredstava su obavezni dodijeljena sredstva po Programu i ovom Javnom pozivu koristiti namjenski i dužni su dostaviti Izvještaj na propisanom obrascu „Izvještaj o utrošku sredstava“ (Aneks PPL-VII propisan i dostupan na web stranici Vlade Kantona www.vladausk.ba), sa kompletnom dokumentacijom kojom se dokazuje namjenski utrošak sredstava.
Rok za dostavu Izvještaja je najkasnije 15 dana od dana isteka roka za  implementaciju projekta.

Nedostavljanje Izvještaja o utrošku sredstava, kao i nenamjenski ili neopravdan utrošak sredstava predstavljaju razlog za povrat sredstava.

Programom poticaja razvoja turizma za 2026. godinu detaljno je definisana dokumentacija kojom se pravda namjenski utrošak sredstava, a ista će se regulisati i Ugovorom o dodjeli sredstava.

XIII POVRAT DODIJELJENIH SREDSTAVA

Ministarstvo će korisniku sredstava rješenjem narediti povrat cjelokupnog ili dijela iznosa dodijeljenih sredstava u procentualnom učešću Ministarstva ako utvrdi da su dodijeljena sredstva upotrijebljena suprotno odredbama Zakona o poticaju razvoja male privrede, Programa, ovog javnog poziva ili ugovora o dodjeli sredstava.
XIV OSTALE INFORMACIJE
U slučaju da se nakon provedenog Javnog poziva i odabira korisnika sredstava po pojedinačnoj poticajnoj mjeri ne utroše planirana financijska sredstva za implementaciju definisana članom 4. Programa, sredstva će se preraspodijeliti na poticajnu mjeru za koju planirana sredstva nisu dovoljna, a o kojima će Ministarstvo predložiti Vladi Kantona Odluku o izmjeni Odluke o usvajanju Programa utroška sredstava „Subvencije privatnim preduzećima i poduzetnicima-oblast turizma“ iz Budžeta Unsko-sanskog kantona-Ministarstvo privrede za 2026. godinu po Programu poticaja razvoja turizma za 2026. godinu.

Sredstva se dodjeljuju korisnicima u skladu sa bodovnim Konačnim rang listama korisnika sredstava do utroška sredstava predviđenih za implemetaciju pojedinačne poticajne mjere, a nakon eventualne preraspodjele gore definisane.

Sredstva iz člana 4. Programa se dodjeljuju u vidu državne pomoći male vrijednosti (de minimis pomoć). Državna pomoć male vrijednosti predstavlja pomoć jednom privrednom subjektu za bilo koju svrhu koja se dodjeljuje jednom ili više puta i koja ne prelazi iznos od 300.000 EUR u tri uzastopne fiskalne godine shodno članu 2. stav (1) tačka c) Zakona o sistemu državne pomoći u Bosni i Hercegovini („Službeni glasnik BiH“ broj: 10/12 i 39/20).

U postupku po Javnom pozivu Ministarstvo zadržava pravo da poništi Javni poziv u bilo koje vrijeme do zaključenja ugovora, bez obaveze pismenog ili usmenog obrazloženja.

U slučaju nedostatka sredstava u Budžetu Kantona obustavlja se realizacija dodjele sredstava.

Ministarstvo ne snosi troškove nastale u vezi sa prijavom na Javni poziv.

Zaprimljena dokumentacija će se vratiti podnosiocima prijava samo na pismeni zahtjev, u slučaju poništavanja Javnog poziva ili obustave postupka usljed nedostatka sredstava u Budžetu Kantona. 

Za dodatne informacije podnosioci prijava na ovaj Javni poziv se upućuju na odredbe Programa poticaja razvoja turizma za 2026. godinu koji je objavljen na web stranici Vlade Kantona www.vladausk.ba kao i na e-mail adresu: turizam.privreda@vladausk.ba
U Bihaću, dana 26.08.2026. godine
                                                                                                                  Ministrica:
                                                                                                                         Samra Mehić, scr.
